Еркычларча кеше үтерүчеләр җәзаны 15 елдан соң алды

	2001 нче елда “Татсантехмонтаж” ААҖ директорын үтерү җинаятендә катнашкан 38 яшьлек Андрей Садыйков һәм 53 яшьлек Леонид Алексеев үз җәзаларын алган. Россия Тикшерү комитеты ТР буенча идарәсенең аеруча мөһим эшләрне ачыклау буенча беренче бүлегендә тупланган дәлилләр аларны гаепле дип тану өчен җитәрлек булган. Ир-атлар Россия Җинаять кодексының 105 нче маддәсенең 2 нче часте, “ж”, “з” пунктлары (заказ буенча бер төркем кешенең үтерү җинаятен кылуы) буенча җинаять кылуда гаепле дип табылган. 	 Бу хакта Россия Тикшерү комитетының ТР буенча идарәсе җитәкчесенең өлкән ярдәмчесе хәбәр итә. 
	Гөлнар ГАРИФУЛЛИНА әзерләде	
Татар-информ

	№ --- | 25.07.2016	


